cyanic-selkie/wikianc huggingface dataset:
Arrondissement Maaseik
D'Arrondissement Maaseik ass eent vun den dräi Arrondissementer an der belscher Provënz Limburg. D'Arrondissement huet eng Fläch vun 884,43 km² an hat um 1. Januar 2006 226.603 Awunner.
D'Arrondissement ass en administratiivt Arrondissement. D'Gemenge Bocholt, Bree, Kinrooi, Meeuwen-Gruitrode, Dilsen-Stokkem a Maaseik gehéieren zum Geriichtsbezierk vum Arrondissement Tongeren an de Rescht zum Geriichtsbezierk vum Arrondissement Hasselt.
Gemengen an Deelgemengen am Arrondissement
Gemengen:
Sektiounen
République libre d'Outremeuse
D'République Libre d'Outremeuse ass e Lécker Veräin, deen 1927 gegrënnt gouf. Et sollt eng wallounesch Replik vun der République libre de Montmartre ginn.
Se gouf op Initiativ vu Journalisten a Perséinlechkeeten aus dem Quartier Outremeuse op d'Been gestallt an organiséiert all Joer d'Fest vum 15. August, ënner dem Numm 15 août en Outremeuse.
Op hir Initiativ hin ass d'Académie de Musique Grétry 1927 an d'Liewe geruff ginn, a si huet sech 1934 agesat fir d'Monument vum Generol Bertrand, an 1939 fir d'Monument vum Tchantchès.
D'Hymne vun der Republik ass Djudla Mouze po to, mat de Wierder vum Joseph Vrindts an den Noute vum Joseph Duysenx.
Maschinnebau
De Maschinnebau befaasst sech mat dem Entworf an der Hierstellung vun alle méiglechen Zorte Maschinnen. Op Basis vun eenzelen einfachen Elementer ginn dobäi Anlage vu gréisster Komplexitéit wéi Produktiounsstroossen a ganz Fabrécken entwéckelt, gebaut a bedriwwen.
Maschinnebau ass duerch seng Kombinatioun vu Grondlagefuerschung an Entwécklung vu Produktiounsmethoden, en typescht Fach vun der Technik. E setzt physikalesch Gesetzméissegkeeten, besonnesch aus den Deelgebidder Mechanik an Thermodynamik, fir d'Konstruktioun an d'Simulatioun vun techneschen Anlagen an.
Well d'Automatiséierung ëmmer méi zouhëlt, ginn technesch Anlagen hautdesdaags mat enger komplexer Mooss- a Steierungs- respektiv Reegelungstechnik ausstafféiert.
D'Konstruktiounsléier beschäftegt sech mat den Ziler a Methoden, déi e Maschinnebau-Ingenieur bei der Konstruktioun vun techneschen Anlage respektéiere muss. Mëttlerweil ginn déi technesch Anlage mat Hëllef vu CAD-Programmer um Computer entworf. Sou kann een CAD-Dateie kreeéieren, déi duerno an enger Simulatioun getest a schliisslech vun enger CNC-Maschinn realiséiert ginn.
Zellmembran
D ' Zellmembran ass déi Biomembran déi eng Zell no baussen ofgrenzt. Si trennt domat den Zytoplasma vum extrazellulare Milieu.
Fernand Rau
De Ferdinand Rau, genannt Fernand, gebuer de 7. Oktober 1940 zu Hesper, a gestuerwen den 2. Juni 1994 an der Stad Lëtzebuerg, war e lëtzebuergeschen Ekonomist a Politiker.
Politesch war hien Ufanks fir d'CSV aktiv a war vun 1979 un Deputéierten an der Chamber fir déi Partei. Am November 1992 ass hien no engem Sträit ëm d'Plaz als Member vun der Europäescher Kommissioun, deen e versprach awer net kritt hat, aus der CSV aus- an am Mäerz 1993, zesumme mat senger Fra Hilda Rau-Scholtus, an d'ADR agetrueden.
No him ass d'Loi Rau (mam ganzen Numm: Loi visant à favoriser les investissements productifs des entreprises et la création d'emplois au moyen de la promotion de l'épargne mobilière) genannt, déi Virbild fir änlech Gesetzer a Frankräich an an der Belsch gouf.
De Fernand Rau ass un de Follge vun engem Autosaccident gestuerwen.
Eschweiler (Oochen)
Eschweiler (op Latäin Ascvilare, dial. Aischwiile), ass eng däitsch Stad am Regierungsbezirk Köln an Nordrhein-Westfalen.
Geographie
Eschweiler läit direkt an der Euregio Meuse-Rhäin, am Dreilännereck Däitschland–Belsch–Holland, an zwar an der Noperschaft vum Nationalpark Äifel.
Am Joer 2006 ass d'Zuel vun den Awunner 55.646. Si verdeele sech op eng Fläch vu 76,56 km².
Kinepolis Belval
Kinepolis Belval ass e Multiplex-Kino am Akafszentrum Belval Plaza um Belval, deen den 18. Dezember 2008 als CineBelval seng Dieren opgemaach hat. En huet 7 Säll fir am Ganze 1506 Spectateuren.
Bedriwwe gëtt e vun der Kinepolis Group, déi d'Säll (dunn ënnert dem Numm Utopolis Belval) an d'Exploitatioun Enn 2015 vum Utopia Group iwwerholl hat. Dësen hat dës sengersäits am Juni 2013 vun der CineBelval SA iwwerholl.
Wéi de Kino opgemaach huet, housch den Exploitant Caramba Sud SA, un där Financière Mercure zu 40,8 %, Massard Participations (vum Raymond Massard) 18,4 % a Multiplan (déi d'Gebai gebaut huet) zu 40,8 % bedeelegt waren. Multiplan huet sech uganks 2012 zeréckgezunn, an am August 2012 de Massard. CineBelval SA huet zulescht zu 100 % der Société civile Financière Mercure gehéiert.
D'Säll
D'Salle des premières ass dem Bedreiwer no dee gréisste Kinossall am Benelux. En huet 540 Sëtzplazen an den Ecran ass 22 m breet. En huet eng dräifach Tounverstäerkung an e roude Riddo.
D'Säll 2 an 3 hu Plaz fir iwwer 220 Leit an d'Säll 4 bis 7 bis zu 128 Plazen.
Fir Zäit ze spuere ginn d'Billjeeën an d'Iessen an de Keese verkaaft. D'Plaze kënnen och direkt vun doheem iwwer den Internet kaaft a reservéiert ginn, an 't kann een dann ouni Billjee direkt op seng Plaz goen. All Sëtzplaz ass nämlech mat engem Sensor ekipéiert, deen et erlaabt, zu all Ament ze gesinn, wat fir Fotelle reservéiert a bezuelt, a wat fir besat sinn.
Deen éischte Film
Deen éischte Film, deen am grousse Sall gewise gouf, war dem Baz Luhrmann säin Australia mam Hugh Jackman an der Nicole Kidman. D'Feierlechkeete fir d'Ouverture haten am leschte Moment ëm een Dag misse verréckelt ginn, well mat Zäite keng gréng Luucht vun der Bauinspectioun virlouch.
No 2 Joer
Kuerz viru sengem zweejärege Bestoe huet de CineBelval säi 500.000ste Spectateur kënne begréissen. Bannent 2 Joer sinn do 550 Filmer an am Ganze méi wéi 24.000 Séancë gewise ginn.
Lordi
Lordi ass eng finnesch Hard Rock-Band, déi 1992 gegrënnt gouf. Se ass wéinst hiren ongewéinleche Monster-Kostümer an hirer aussergewéinlecher Büneshow bekannt.
Hir Musek erënnert un traditionell Hard Rock-Bands wéi z. B. Kiss, Twisted Sister, Accept, Zodiac Mindwarp, W.A.S.P. oder Alice Cooper, gemëscht mat modernen Elementer, wéi elektronesch Kläng.
Aktuell Memberen
De Lordi gebuer de 15. Februar 1974 zu Rovaniemi, ass de Sänger a Grënner vun der no him genannter Band. Mat aacht Joer huet en ugefaange Gittar, Bassgittar a Batterie ze léieren an d'Musek vun der Band Kiss ze lauschteren. Hie war duerno de President vum finnesche Kiss-Fanclub, derKISS Army.
Awa ass d'Keyboarderin vu Lordi an déi eenzeg Fra an der Band. Hatt ass zanter Hierscht 2005 dobäi an ersetzt de fréiere Member Enary. Mat fënnef Joer huet et scho Pianospille geléiert war schonn a ville Bands Member. Sou huet et schonn an der Esperantosproocheger Band Dolchamar gesongen a gespillt.
Kita ass de Batteur a stellt en ausserierdescht Monster duer. Hien ass 1998 bei Lordi komm an ass zousätzlech fir den Hannergrondgesank verantwortlech. Säin Numm bedeit iwwersat "d'Schléck". De Kita ass, entgéint de Reprochen, e wier Satanist, e bekennende Chrëscht.
Ox ass de Bassist vu Lordi an zanter Oktober 2005 bei der Band. Uganks huet e mam fréiere Member Kalma trainéiert, éier hien deem seng Plaz iwwerholl huet. Am Januar 2006 huet en da fir déi éischt Kéier mat der Band op der Bün gespillt.
Canton de Varennes-sur-Allier
De Canton de Varennes-sur-Allier war bis Mäerz 2015 eng franséisch administrativ Andeelung am Arrondissement Vichy, am Allier an der Regioun Auvergne-Rhône-Alpes. Bei der Kantonalreform vun 2014 gouf de Kanton ofgeschaaft.
Canton de Quarré-les-Tombes
De Canton de Quarré-les-Tombes ass eng fréier franséisch administrativ Andeelung am Arrondissement Avallon, am Departement Yonne an der Bourgogne-Franche-Comté.
Lordi
Gewënner vum Eurovision Song Contest 2006
Am Mäerz 2006 huet Lordi beim finnesche Virentscheed fir den Eurovision Song Contest 2006 deelgeholl. An der éischter Ronn, déi den 13. Januar war, huet d'Publikum fir d'éischt ee vu jeeweils zwéin Titele vun den zwielef Virentscheedunge gewielt, mat deem déi jeeweileg Grupp dann an der zweeter Ronn géint d'gewielt Titele vun den anere Participanten ugetruede sinn. Lordi ass mat den Titelen Hard Rock Hallelujah a "Bringing Back The Balls To Rock" an der éischter vu véier Semifinallen ugetrueden. Ënnerstëtzt gouf d'Grupp dobäi vum Leadsänger vun den Thunderstones, dem Pasi Rantanen, dee bei béide Lidder d'Background-Vocals bäigesteiert huet. Eng knapps Majoritéit vun de Finnen huet sech fir den éischten Titel decidéiert, deen duerno och déi éischt Singleauskopplung vum Album The Arockalyse sollt ginn.
An der Finall vum finnesche Virentscheed den 10. Mäerz 2006 konnt sech Lordi mat 42,2 % vun de Stëmme géint eelef Konkurenten duerchsetzen.
Domat hu se Finnland an der Semifinall zu Athen den 18. Mee 2006 vertrueden. Do konnte se sech als ee vun zéng Bäiträg fir d'Finall qualifizéieren, wou se schlussendlech mat der Startnummer 17 opgetruede sinn.
Lordi huet den 20. Mee 2006 den Eurovision Song Contest 2006 mat 292 Punkte gewonnen. Domat hu se den Dima Bilan aus Russland (248 Punkten) an Hari Mata Hari aus Bosnien an Herzegowina (229 Punkten) mat 44 resp. 63 Punkte Virsprong iwwerholl. Mat deem Erfolleg huet Lordi fir déi éischt finnesch Victoire beim Eurovision Song Contest gesuergt. Dee Gewënn huet Finnland vu sengem alen Trauma erléist, als eent vun de poeteschste Vëlker vun Europa permanent ënnerbewäert ze ginn.
Kritik am Virfeld
No hirer Victoire bei der Virentscheedung an nach méi no hirem Erfolleg an der Semifinall vun der Eurovisioun gouf Lordi Géigestand vun der ëffentlecher Kritik. Virun allem Kierchememberen hunn d'Band kritiséiert a behaapt, Lordi géif de satanistësche Glaawe verbreeden. D'finnesch Presidentin [[Tarja Halonen gouf souguer opgefuerdert, amplaz vu Lordi eng klassesch finnesch Folk-Band op Athen ze schécken. D'Kritiker konnten déi Virwërf awer net duerch d'Texter vun der Band beweisen.
Kritik nom Gewënn
D'haaptsächlech Kritik huet sech awer géint den effekträiche Bünenoptrëtt vun der Band geriicht. Mat hiren opwendege Bünekostümer a pyrotechneschen Effekter hätte se d'Nokucker beandrockt, amplaz sech op hir musikalesch Qualitéiten ze verloossen. Et gouf hinne virun allem vun däitsche Schlager-Fans ënnerstallt, de Song Contest zerstéiert ze hunn, andeems se méi Wäert op Show wéi op Musek geluecht hätten.
Lyman Spitzer
De Lyman Spitzer, Jr., gebuer de 26. Juni 1914 zu Toledo (Ohio) a gestuerwen den 31. Mäerz 1997 zu Princeton (New Jersey)) war en amerikaneschen Astrophysiker. Hien huet wichteg Bäiträg zu der theoreetescher Astrophysik an zu der Plasmaphysik geleescht. Hie war och eng dreiwend Kraaft an der Entwécklung vu Weltraumteleskopen.
De Spitzer gouf als Jong vun engem Geschäftsmann gebuer. No sengem Studium op der Yale University an op der Universitéit vu Cambridge ass hien op d'Princeton Universitéit gaangen, wou hien 1938 beim Henry Norris Russell iwwer en Theema aus der Physik vun de Stärenatmosphäre promovéiert huet. No engem Fuerschungsopenthalt op der Harvard Universitéit ass hien nees op d'Yale University gaangen. Am Zweete Weltkrich war hien un der Entwécklung vum Sonar fir U-Booter ze fanne bedeelegt. Am Joer 1947 gouf hie Leeder vum Department fir Astrophysik vun der Princeton Universitéit, dat hien zesumme mat dem Martin Schwarzschild als dominant Fuerschungsariichtung ausgebaut huet.
De Spitzer ass och ee vun de Pionéier vun der Iddi vu Weltraumteleskopen. Schonn 1946 huet hien d'Virdeeler duerch feelend Loftonrou an d'Zougänglechkeet vu weidere Wellelängteberäicher beschriwwen. Spéider spillt hien eng zentral Roll bei der Verwierklechung vu Weltraumteleskope wéi OAO-3 (Copernicus) an den Hubble-Weltraumteleskop.
De Spitzer huet op ville Gebidder vun der Physik an der Astrophysik gefuerscht, besonnesch zu der Physik vun der interstellarer Matière, Stellardynamik, Plasmaphysik a Kärfusioun. Hien huet festgestallt, datt déi interstellar Matière aus méi Phase mat verschiddenen Temperaturen an Dichte besteet. Op de Spitzer geet d'Stellaratorkonzept fir Experimenter mat der kontrolléierter Kärfusioun zeréck.
Canton de Béziers-1
De Canton de Béziers-1 ass eng franséisch administrativ Andeelung am Arrondissement Béziers, am Hérault, an der Regioun Occitanie.
Le passe-muraille (Skulptur)
Le passe-muraille ass den Numm vun enger bronze Skulptur vum franséische Kënschtler Jean-Bernard Métais am Park virun der Fondation Pescatore an der Stad Lëtzebuerg.
D'Skulptur, déi um Wues op engem Hiwwel installéiert ass, besteet aus zwou duerchlächerte Véirelskugelen, déi duerch e schmuele Passage getrennt sinn. Duerch dëse Passage kann een an d'Skulptur eran an och derduerch goen. D'Konschtwierk huet en Duerchmiesser vu 6 Meter an ass dräi Meter héich.
Wann een an der Skulptur steet, behält een duerch déi zwou duerchlächert Schuele Bléckkontakt mat der Natur ronderëm. De Kënschtler selwer huet säi Wierk als chambre sensorielle beschriwwen.
D'Skulptur, déi am Optrag vun der Stad Lëtzebuerg geschaaft gouf, ass am Dezember 2006 offiziell ageweit ginn. Et fënnt ee se riets vun der Jean-Pierre Pescatore-Strooss, déi duerch de Park bei d'Fondatioun Pescatore erop féiert.
D'Konschtwierk dréit keng Signatur vum Kënschtler.
Wéinst Vandalismus huet d'Skulpture misse mat hëlzen Dunnen a Late stabiliséiert ginn (sou am Abrëll 2009 ze gesinn). Ufank 2010 stoung s'erëm fräi.
Canton de Cerisiers
De Canton de Cerisiers ass eng fréier franséisch administrativ Andeelung am Arrondissement Sens, am Departement Yonne an der Bourgogne-Franche-Comté.
Bettoncourt
Bettoncourt ass eng franséisch Gemeng an de Vogesen an der Regioun Grand Est.
Petit-beurre
E Petit-beurre ass e klengen, véiereckege sprocke Kichelchen, deen 1886 zu Nantes vum Louis Lefèvre-Utile erfonnt gouf.
Margot Scheffold
D'Margot Scheffold, gebuer den 31. Juli 1965 zu Bad Neustadt an der Saale, ass eng däitsch Autorin, déi zesumme mat hirem Mann, dem Lëtzebuerger Patrick Antony, eng Rei vu Joren am Grand-Duché gewunnt huet. D'Margot Scheffold, déi fréier ënner hirem Meederchersnumm geschriwwen huet, schreift och ënner dem Numm Margot Antony.
Naturschutzgebitt Brill
De Brill ass en Naturschutzgebitt (réserve naturelle) an der Gemeng Schëffleng. An der natierlecher Iwwerschwemmungszon vun der Uelzecht an direkter Noperschaft mat der Uertschaft Schëffleng erstreckt sech e Fiichtgebitt, wouvun zirka 20 ha zanter 1988 ënner Naturschutz stinn.
Margot Scheffold
Op der Friedrich-Alexander-Universität Erlangen-Nürnberg huet si Neuere Deutsche Literaturwissenschaft, iberoromanesch Philologie an Islamwëssenschaft studéiert.
Naturschutzgebitt Brill
Den Numm Brill (wéi och dat däitscht Wuert "Brühl") steet fir eng naass Wiss an der Noperschaft vun engem oder e puer Dierfer.
Faksimile
Et ass z'ënnerscheede vun enger Transskriptioun, wou ee just den Text an engem aneren Dokument wuertwiertlech erëmgëtt. Et gëtt Verlagen, déi op d'Editioun vu Faksimileë spezialiséiert sinn.
Thun
Geographie
Den historesche Stadtkär läit net direkt um Thunerséi, mä ongeféier ee Kilometer vun deem ewech un der Aare. D'Alstad besteet aus dem Schlassbierg, wou d'Schlass an d'Kierch vun der Stad stinn, an och de Bälliz läit, eng Insel an der Aare, do wou se aus dem Thunerséi kënnt. De Bälliz gehéiert zanter dem 14. Joerhonnert zur Stad. Zanter 1988 ass de Bälliz eng Fussgängerzon. Haut ass et net nëmmen déi wichtegst Akafs- a Maartgässel vun der Stad, mä och eng kulturell Insel, déi besonnesch am Summer vun Touriste staark opgesicht ass.
Faksimile
D'Wuert "Fax" ass déi amerikaniséiert Ofkierzung vun der selwechter laténgescher Wuerzel.
Naturschutzgebitt Brill
Historique
2007 gouf de Brill (Gemeng Schëffleng) zesumme mam Naturschutzgebitt Am Pudel an de Gemenge Esch-Uelzecht a Schëffleng duerch e Règlement grand-ducal vum 5. Februar 2007 op der Basis vum Naturschutzgesetz vun 2004 als Naturreservater ausgewisen.
Béid Reservater hunn zesummen eng Fläch vu ronn 35 ha.
Jean Nelissen
De Jean Nelissen gebuer den 2. Juni 1937 zu Geleen, gestuerwen den 1. September 2010 zu Maastricht, war en hollännesche Sportsjournalist.
Hie war jorelaang Chefreporter fir de Sport bei der Zeitung De Limburger, gouf awer haaptsächlech bekannt als Sportscommentateur fir Vëloscoursse bei Studio Sport. Hie war bekannt wéinst sengem grousse Wëssen an der Geschicht vum Vëlossport.
Den Nelissen huet 23 Bicher geschriwwen, dorënner De bijbel van de Tour de France, an där all d'Succèsen um Tour de France opgezielt sinn
Zanter 2007 war hie manner aktiv, huet awer nach fir de De Limburger an d'Wieler Revue geschriwwen, déi al Mount eng Kéier erauskënnt
Naturschutzgebitt Brill
Historique
Am Mee 2017 gouf a Presenz vun der Ëmweltninistesch Carole Dieschbourg eng Statioun fir d'Berënge vu Vigel ageweit.
Renaturéierung
De Schëfflenger Brill ass eent vun de wéinegen erhalene Fiichtgebidder am staark industrialiséiertem Dall vun der Uelzecht. Duerch d'Industrialiséierung ass e klengen Deel vum suppege Fiichtgebitt zougeschott an ufanks den 1960er Jore mat Drainagen a Pëppeluplanzunge reduzéiert ginn. Am erhalenen Deel goufen an den 1980er Joren éischt Weieren an en Däich ugeluecht, deen d'Uelzecht an hirem sechs Meter déiwe Baachbett laanscht d'Fiichtgebitt gedréckt huet.
Am Joer 2000 ass am Kader vun engem europäesche LIFE-Nature Projet mat der Renaturéierung vun der Uelzecht am Schëfflenger Brill ugefaange ginn, nodeem Bestgener Millen an direkter Noperschaft reegelméisseg bei Héichwaasser iwwerschwemmt gouf. An enger éischter Phas ass de poulriichte Laf vun der Uelzecht op ongeféier engem Kilometer staark verännert an ëm 140 m verlängert ginn. Duerch d'Ofdroe vun de géien Uferen an d'Schafe vun engem grousse breede Baachbett, ass, nodeem sech d'Uelzecht hire Wee selwer gesicht huet, e Summer- an e Wanterbett entstanen. Am neie schlaangefërmegem Bett ass d'Waasserstréimung an domat d'Erosioun reduzéiert ginn. Duerch d'Verschibe vun de Buedemmassen ass d'Bett gehuewe ginn, wou duerch en ettlech Flaachwaasserzonen a Bullisflächen entstane sinn. Si schafen nei Liewensraim a solle gläichzäiteg bei staarkem Héichwaasser als Héichwaasserspäicher déngen.
Scho virun der Renaturéierung, mat där Gebitt ekologesch nei opgewäert ginn ass, ass de Schëfflenger Brill wéinst senger grousser ornithologescher Bedeitung mam groussherzoglechem Reglement vum 20. Dezember 1988 mat 12,5 ha an enger 7,2 ha grousser Pufferzon als Naturschutzgebitt ausgewise ginn. D'Reserv gehéiert gläichzäiteg am Kader vun der EU-Vulleschutzdirectiv 79/409/CE zum Natura 2000-Netz.
Duerch Gesetz vum 5. Februar 2007 gouf de Protektiounsstatus vun der Parzell 4172/8275 a vun engem Dell vun der Parzell 4180/8276 geännert.
Ekologie
De Brill zu Schëffleng ass a Bezuch op d'Waasservullewelt vu grousser Bedeitung a gouf zu engem wichtegem Duerchzuchsgebitt a Raschtplaz fir vill Vullen, déi op hirer Duerchrees sinn. Waren an de leschte Joerzéngte virun der Uelzechtrenaturéierung Äisvull (Alcedo atthis), Stackint (Anas platyrhynchos) a Waasserhéngchen (Gallinula chloropus) ze gesinn, sou hu sech d'Aarbechte vun der Ëmännerung vum Flossbett positiv op d'Vullewelt ausgewierkt. Um naturnoe Waasserlaf konnte wärend de follgenden Zäiten éischt Vulle wéi Sandpäifer (Tringa hypoleucos), Bekassinn (Gallinago gallinago) a Giele Wanterpanestäerzchen (Motacilla cinerea) observéiert ginn.
D'Schwaarzt Waasserhong (Fulica atra), de Schwaarze Wisekriibs (Rallus aquaticus) an de Klenge Jäizert (Acrocephalus scirpaceus) bréie gär an de Lëtschen. D'Flaachwaasserzonen am Uferberäich vun de Weiere si vun dichte Lëtschegebidder ageholl, an deenen d'Lëtschen (Phragmites communis) an de Christusstaf (Typha latifolia) dominéieren. Si breede sech wéinst hirer immenser Wuesskraaft lues a lues och am oppene Waasser aus an hunn net nëmmen eng besonnesch Bedeitung als Bréiplaz, mä déngen och als Raschtplaz fir Zuchvullen.
An de Pëppeluplanzungen, an deene sech d'Uelzecht neierdengs hire Wee selwer gesicht huet, bréit de Jhackert (Turdus pilaris) an iwwerwantert déi Kleng Wanterint (Anas crecca) an de Kublang (Tringa ochropus). Dësem Pëppelbësch, deen elo am Iwwerschwemmungsberäich läit an et hei ze naass gëtt, wäert lues a lues verfaulen a sech am Laf vun der Zäit an en natierleche Flossdeltebësch mat senger typescher Vegetatioun entwéckelen. Dat doudegt Holz bitt enger Villfalt vun Insekten en neie Liewensraum.
Naturléierpad
An der Reserv ass en Naturléierpad vun ongeféier 3 km mat néng thematesche Statiounen amenagéiert ginn. De Circuit féiert vun der Bestgener Millen aus zum Deel iwwer Holzsteeën duerch d'Lëtschegebitt, de Flossdelltebësch a laanscht zwee Observéierungsstänn nees zeréckt op den Ausgankspunkt.
Canton du Mayet-de-Montagne
De Canton du Mayet-de-Montagne war bis Mäerz 2015 eng franséisch administrativ Andeelung am Arrondissement Vichy, am Allier an der Regioun Auvergne-Rhône-Alpes. Bei der Kantonalreform vun 2014 gouf de Kanton ofgeschaaft.
Margot Scheffold
Duerno huet si zu Granada op der EUTI (Escuela Universitaria de Traductores e Intérpretes) den Diploma de Estudios Hispánicos gemaach.
Op der Otto-Friedrich-Universität Bamberg huet si Romanistik mat Schwéierpunkt Hispanistik ; Germanistik m. SP Literaturwissenschaft an Arabistik studéiert, an ofgeschloss mat dem Dr.phil.: Arabistik; Niewefächer: Hispanistik; Germanistik.
D'Margot Scheffold war ënner anerem "Leitende Redaktorin" bei der Bayerescher Tëlee. Si huet wëssenschaftlech Bicher wéi Doppelte Heimat? an Authentisch arabisch und dennoch modern? geschriwwen, déi am Klaus Schwarz Verlag zu Berlin erauskoumen, a si huet am "Haus der Kulturen der Welt" zu Berlin an der Katalogredaktioun matgeschafft.
Si huet eng Rei vu Kannerbicher geschriwwen, wéi d'Serie Tierärztin Tilly Tierlieb am Baumhaus Verlag (9 Bänn, déi och als Audiobuch ëmgesat ginn), d'Lesepiraten Prinzessinnengeschichten an d ' Lesepiraten Ostergeschichten am Loewe Verlag) an eng ganz Rëtsch vu Geschichten am SchneiderBuch Verlag: Kims Feuerwerk der Gefühle, d'Internate-Serie Die Geheimbücher der KessCatz an d'Serie mam Glücksengel Gwendolin.
E weidere Schwéierpunkt sinn hir Filmbicher, also d'Veraarbechtung vu Jugendfilmer a Romanform. (2008: Sommer, Originalform bei Schneiderbuch, Täschebuch bei Carlsen; 2009: Gangs, Original bei Schneiderbuch a 2010: Rock it!, de Roman zum éischten däitschen Teenie-Musical, och bei Schneiderbuch).
Bis elo hunn hir Bicher eng Oplo a mëttlerer sechsstelleger Héicht erreecht, virun allem hir Filmbicher. Sommer stoung z. B. am Fréijoer 2008 wochelaang op der Focus Bestsellerlëscht.
Och d'Tilly-Tierlieb-Bicher sinn elauter Bestseller. Hir Bicher sinn an eng Rei vu Sproochen iwwersat ginn, fir d'lescht op Italieenesch, Norwegesch, Hollännesch, Hebräesch a Chineesesch.
D'Margot Scheffold war ë. a. fräi Mataarbechterin beim Tageblatt, Rédactrice-en-chef beim Magazine Horesca Luxembourg a Kulturjournalistin fir de Lëtzebuerger Journal. Zanter 2012 ass si Redaktesch beim Grupp Oikopolis zu Mënsbech.
Arno Schmidt
Den Arno Otto Schmidt, den 18. Januar 1914 als Jong vun engem Polizist zu Hamburg gebuer, a gestuerwen den 3. Juni 1979 zu Celle am Spidol, no engem Hireschlag den 1. Juni, war en däitschen Auteur.
Säi Liewen
No sengem Ofschloss op der Oberrealschule 1933 zu Görlitz, studéiert hien e puer Méint do op der Handelschule. Vun 1934 u schafft den Arno Schmidt op de Greiff-Werke, enger Textilfabrick zu Greiffenberg als Léierbouf. Hie schafft do bis 1940 als Kontabel vum Lager vun der Fabrick. Den Arno Scmidt léiert do och seng zukünfteg Fra, d'Alice Murawski, kennen, eng Sekretärin.
Eng kleng Ierfschaft erlaabt et dem Arno a senger Fra Miwwele fir hir Wunneng ze kafen, an déi eenzeg Rees vun hirem Liewen ze maachen, op London fir 3 Deeg.
1940 gëtt den Arno Schmidt an d'Wehrmacht agezunn, an déngt zu Stroossbuerg an an Norwegen als Schreifkraaft a verschiddene Büroen. 1945 gëtt hien englesche Krichsgefaangenen zu Bréissel ; seng Fra ass geflücht, an hire klenge Besëtz ass verluer. Dat selwecht Joer gëtt hien nach fräigelooss a plënnert mat senger Fra op e Millenhaff zu Cordingen. Do schaffe si als Iwwersetzer fir déi däitsch Police.
1964 kritt de Schmidt de Fontane-Präis, 1965 de Präis fir Literatur vum Kulturkrees am Bundesverband vun der däitscher Industrie.
Zettels Traum
1970 kënnt dat Buch eraus, dat dem Schmidt säin Haaptwierk wäert ginn: Zettels Traum. D'Buch ass e Faksimile vum Schmidt sengen Typoskripten an DIN A3 mat den handschrëftlechen Notte vum Auteur. Et besteet aus 1334 A3 Säiten, an 3 onofhängeg an zesummenhängend Geschichten déi sech op 3 Kolonne simultan verdeelen. Gutt 6 Joer hat den Arno Schmidt sech zeréck gezunn, hat opgehalen op Bréiwer z'äntweren an hat bal Dag an Nuecht just um Zettels Traum geschafft. Déi Aarbecht huet hien nach fir Jore gesondheetlech matgeholl, a säin éischten Häerzschlag, 1972, däerft wuel domat zesummenhänken.
De leschte Saz, deen den Arno Schmidt geschriwwen huet, war: "Ist Fleiß für Menschen & Tiere eine einfache (Lebens)Notwendigkeit?"
Den Arno Schmidt a Lëtzebuerg
Am Abend mit Goldrand ass ee vun den Haaptpersonnagen, d'Ann'Ev', eng Lëtzebuergerin, déi vu Garnech ass. Dëst Duerf gëtt ganz genee beschriwwen:
Den Arno Schmidt huet d'Ann'Ev' vu Garnech komme gelooss, well him dat Wuertspill "Garnich" - "Gar=nich" gefall huet. Queesch duerch d'Buch erzielt d'Ann'Ev' vu Lëtzebuerg, et ameséiert sech iwwer Nimm wéi "Mösdorf" a "FötzBusch", an et gëtt Referenzen op d'Geographie, Geschicht, Riedensaarten, Stroossen- a Persounennimm, Institutiounen, Butteker, d'groussherzoglech Famill, asw. Och seng Sprooch ass mat Lëtzebuergeschen Interferenzen agefierft. Am Typoskript akopéiert si weiderhin: en Timber vu 4 Frang, eng Etikett vun enger Librairie aus der Stad (Säit 130), an eng Nummetikett vun engem "Confiseur", (das kenns'D nich ?:" 'NAMUR' ?: d's sind die bestn Prali'ées der Welt.  (Säit 70).
Dobäi ass den Arno Schmidt ni zu Lëtzebuerg gewiescht. Seng Kenntnësser hat en iwwer e Frënn, den Här Simon, deen zu Bäereldeng gewunnt hat, deen Iwwersetzer bei der CECA war, an deen him Bicher iwwer Lëtzebuerg geschéckt hat (dorënner de Lëtzebuerger Dictionnaire, en Telefonsbuch, eng Landkaart, asw.
De Gast Rollinger vun Esch-Uelzecht war den Arno Schmidt op Bargfeld besiche gaangen. Hie konnt mam Schmidt poteren, huet awer leider dat Gespréich net däerfe filmen a keng Fotoe maachen.
Bassenge
Bassenge (wa.: Bassindje, li.: Batsinge) ass eng Gemeng an der Provënz Léck an der Belsch.
Et ass eng vun den zwou nërdlechste Gemengen an der Provënz Léck op der Grenz mat der Provënz Limburg.
Uertschaften an der Gemeng
Bassenge, Boirs, Ében-Émael, Glons, Roclenge-sur-Geer a Wonck.
Geschicht
No der belscher Gemengereform vun 1977 krut d'Gemeng en neie Wopen deen den 31. August 2000 vum Gengerot ugeholl gouf, an duerch den Arrêté exécutif vum 15.7.2003 autorisiéiert gouf. D'Biller am Wope stamen aus dem Sigel vun der fréierer Gemeng Roclenge, an d'Faarf ass déi vum Chapitre de Saint-Jacques.
Mémorial
De Mémorial - Journal officiel du Grand-Duché de Luxembourg ass eng Lëtzebuerger Publikatioun, an där Gesetzestexter a Reglementer verëffentlecht ginn an dee mam Arrêté royal vum 22. Oktober 1842 als Mémorial législatif et administratif agefouert gouf. Dodra gouf festgehalen, wéi dëst genee goe sollt. An der Reegel trieden d'Gesetzer a Reglementer dräi voll Deeg no hirer Publikatioun a Kraaft.
1961 gouf de Mémorial duerch e Règlement grand-ducal vum 9. Januar an 3 Deeler gespléckt, : Bis zum Zweete Weltkrich war de Mémorial zweesproocheg Franséisch-Däitsch, duerno just nach op Franséisch.
Den 1. Juni 2016 gouf de Mémorial C ofgeschaaft an e gouf duerch de « Recueil électronique des sociétés et associations » (RESA) ersat, deen op der Websäit vum Handelsregëster disponibel ass.
Zanter dem 1. Januar 2017 gëtt de Mémorial net méi a gedréckter Form, mee just nach am Internet, op legilux.public.lu, publizéiert.
Lëscht vu Massakeren
Dës Lëscht vu Massakeren ass en Deel vun de Referenztabellen. Am Prinzip handelt et sech bei engem Massaker ëm d'zivil Bevëlkerung - als Oppositioun zu enger rangéierter Schluecht wou sech zwou Arméie géintiwwer stinn.
Sextans (Stärebild)
De Sextans ass e Stärebild an der Géigend vum Himmelsequator.
Beschreiwung
De Sextans ass en onschäinbaart Stärebild, dat um Nuetshimmel kaum z'erkennen ass. Nëmmen ee vu senge Stären ass méi hell wéi déi 5. Gréissteklass. De Sextans läit tëscht dem markante Leo (Léiw) an der laang gestreckter Hydra (Waasserschlaang).
Geschicht
D'Stärebild gouf am Joer 1690 vum Danzeger Astronom Johannes Hevelius agefouert. Et soll de Sextant duerstellen, mat deem hien d'Stärepositioune vermooss huet.
Virum Hevelius hat de Pater Antoine de Rheita 1643 d'Stäre vun där Himmelsregioun zum Schweessduch Christi zesummegefaasst. Dësen Numm konnt sech awer net duerchsetzen.
Stären
Den hellste Stär am Sextans ass den α Sextantis, hien ass 287 Liichtjoer vun eiser Äerd ewech. Et handelt sech ëm ee Stär, dee blowäiss liicht, a gehéiert zu der Spektralklass A0 III. Seng Uewerflächentemperatur ass 15.000° Celsius.
Bertrada déi Eeler
D'Bertrada déi Eeler, oder Bertrada vu Prüm. Si ass gebuer ëm 670, a gestuerwen no 721) soll d'Duechter vum (Palzgrof) Hugobert an der Irmina vun Oeren gewiescht ginn. Aneren Hypotheesen no, wier se d'Duechter vum Theuderich III., Kinnek vun Neustrien an Austrasien, an der and Clothild vun Heristal). Den Numm vun hirem Mann ass net geséchert iwwerliwwert, mä si ass d'Mamm vum Heribert vu Laon, mat deem se zesummen, si als Stëfterin, hien als Matstëfter 721 d'Abtei Prüm gegrënnt huet.
Sextans (Stärebild)
Duebelstären
D'System 35 Sextantis läit 800 Liichtjoer vun eis ewech a besteet aus zwéi Stären, déi orange liichten an zu de Spektralklasse K3 a K0 gehéieren.
Verännerlech Stären
De β Sextantis läit 345 Liichtjoer vun eis ewech an ass e verännerleche Stär vum Typ α2 Canis Venaticorum.
Messier- an NGC-Objeten
Well d'Galaxiëgrupp relativ wäit ewech ass an domat liichtschwaach ass, brauch ee fir eng Observatioun e groussen Teleskop.
Avillers (Vosges)
Avillers ass eng franséisch Gemeng an de Vogesen an der Regioun Grand Est.
Marcel Jander
De Marcel Jander, gebuer den 11. November 1917 am Neiduerf, a gestuerwen de 16. Oktober 2005 zu Mutfert, war e lëtzebuergesche Sänger a Schauspiller.
Hien huet 1937 seng berufflech Karriär op der Bunn ugefaangen an huet vun 1946 bis zu senger Pensioun am Joer 1974 an der Rangéiergare zu Bouneweg geschafft.
Am Joer 1938 huet seng Theaterkarriär bei bei der Lëtzebuerger Operettebün ugefaangen. Spéider ass hien dunn am Heemechtstheater a vun 1970 u beim Eugène Heinen am Lëtzebuerger Theater opgetrueden.
Als Sänger hat hie nach bal méi Erfolleg wéi als Schauspiller. Hien huet eng 30 Titelen op Schallplack opgeholl.
Zellkär
Den Zellkär ass déi gréisst Organell an enger eukaryotescher Zell (ongeféier 10 μm Duerchmiesser). En ass vun der sougenannter Kärenvelopp ëmginn, eng duebel Biomembran. En enthält d'Kärplasma mat der Chromatin. Déi rout Bluttkierpercher vu Mamendéieren an d'Bluttplättecher hu keen Zellkär.
Kärenvelopp
Den Zellkär ass duerch eng duebel Membran vum Zytoplasma ofgetrennt. Well et keng einfach Membran ass wéi een se ronderëm d'Zell an aner Organelle fënnt, seet ee besser Kärenvelopp wéi Kärmembran. De Raum tëscht deenen 2 Membranen heescht perinukleare Raum. D'Kärenvelopp ass no baussen a Verbindung mam endoplasmatesche Reticulum. Bannena gëtt se vun der Nuklearlamina (eng Schicht Intermediärfilamenter) doubléiert, déi se stabiliséirt an un där sech d'DNS ka festmaachen.
Fir den Trafic tëscht dem Kärplasma an dem Zytoplasma z'erméiglechen, sinn an der Kärenvelopp Poren déi Substanzen (Moleküllen) eran an eraus loossen.
Um Ufank vun der Zelldeelung gëtt d'Nuklearlamina phosphoriléiert an d'Envelopp "zersetzt" sech, bleift awer ënner der Form vu Vesikelen erhalen. Um Enn vun der Zelldelung gett d'Lamina dephosphoriléiert an d'Envelopp setzt sech nees nei aus de Vesikelen zesummen.
Roll vum Zellkär
Am Zellkär gëtt d'DNS stockéiert an déi nei DNS synthetiséiert (= Replikatioun). Donieft ginn och d'RNSen am Kär hiergestallt (= Transkriptioun).
Am Kär kënnen awer keng Proteinne synthetiséiert ginn, déi mussen all aus dem Zytoplasma importéiert ginn, z. B. d'Histonen an déi verschidde Polymerasen.
Nukleol
De Nukleol ass eng Regioun am Kär an där verschidden ribosomal RNSen hiergestallt ginn a sech da mat de Ribosomproteinne verbannen déi importéiert goufen. Eng aner Funktioun vum Nukleol ass d'Synthes vun NAD+.
William Turner
De Joseph Mallord William Turner, gebuer den 23. Abrëll 1775 an der Maiden Lane (Covent Garden) zu London an den 19. Dezember 1851 Chelsea, London gestuerwen, war en englesche Moler. Hie gouf zu London an der Saint Paul's Cathedral bäigesat. Den J.W. Turner gëtt zu de Romantiker gezielt an huet meeschtens Aquareller vu Landschafte gemoolt.
Seng Formatioun a säi Liewen
Ganz jonk schonn huet den Turner gewise wat hie kann. Säi Papp huet hien an der Molerei ënnerstëtzt a seng schéi Biller a senger Butteksfënster ausgestallt.
Harmonie Moutfort-Medingen
D'Harmonie Moutfort-Medingen organiséiert d'Musekscoursen an der Gemeng Conter. Nieft dem groussen Harmonie-Orchester bedreift se och e Jugendorchester, d'Mutferter Musikanner.
William Turner
Seng Formatioun a säi Liewen
1789 ass den Turner op d'Royal Academy gaangen an huet säin éischten Tableau a Waasserfaarwen ausgestallt, an ee Joer méi spéit säin éischt Bild an Ueleg.
Harmonie Moutfort-Medingen
D'Harmonie ass Member vun der Union Grand-Duc Adolphe.
D'Geschicht vun der Harmonie Mutfert-Méideng
Ëm 1900 gouf et schonn éischt Iddie fir eng Museksgesellschaft ze grënnen. Verschidden Ulafschwieregkeeten hunn awer d'Grënnung vun der «Fanfare Moutfort-Medingen» an d'Längt gezunn.
William Turner
Seng Formatioun a säi Liewen
Am Joer 1799 gouf hien als "Associated member" vun der Royal Academy gewielt, an dunn, dräi Joer méi spéit, gouf hie volle Member. Hien huet ëmmer un der Royal Academy gehaangen, wou hien all Joer ausgestallt huet, a wou hien 1807 och Professer gouf a Virliesungen iwwer d'Landschaftsmolerei gehalen huet. 1799 hat hien och eng eege Galerie opgemaach, déi hie méi spéit an d'Queen Anne Street verluecht an ausgebaut huet.
Harmonie Moutfort-Medingen
D'Geschicht vun der Harmonie Mutfert-Méideng
Et muss am Fréijoer 1903 gewiescht si wéi et endlech zur Grënnungsversammlung koum an e Fändel ugeschaaft gouf.
William Turner
Seng Formatioun a säi Liewen
Aner Etappen a sengem Liewen:
Harmonie Moutfort-Medingen
D'Geschicht vun der Harmonie Mutfert-Méideng
Mëtt der 1990er Jore gouf de Jugendorchester «Mutferter Musikanner» an d'Liewe geruff fir d'Jugend fir d'Musek ze begeeschteren. Den éischte Concert vun deem Ensembel war am Mee 1997.
2004, wéi d'Festlechkeete vum Centenaire vun der Museksgesellschaft ofgeschloss goufen, ass aus der Fanfare d'«Harmonie Moutfort-Medingen» ginn an en neie Fändel gouf virgestallt.
William Turner
Seng Wierker
Opstellung vu senge bekanntste Biller:
Den Turner a Lëtzebuerg
De J.W. Turner war op d'mannst zweemol zu Lëtzebuerg, 1834 an 1839 (warscheinlech och 1826). Hie war enchantéiert vu sengem Besuch an huet Biller vun der Stad Lëtzebuerg an de Lëtzebuerger Schlässer gemoolt. Zwee Biller mat Vuë vu Lëtzebuerg sinn am Nationalmusée fir Geschicht a Konscht um Fëschmaart ze gesinn. Eent dovun, eng Vue vum Bockfiels, gouf dem Musée 1982 iwwer de Fonds Culturel geschenkt. Dat zweet, eng Vue vu Lëtzebuerg, vun Norden aus gesinn, koum 1992 an de Besëtz vum Lëtzebuerger Nationalmusée. Déi zwee Biller muss een am Zesummenhang mat enger geplangter Buchserie: "Great Rivers of Europe" oder "River Scenery of Europe" gesinn, déi 1833 vum engleschen Editeur Charles Heath ugekënnegt gi war, mä nëmmen deelweis reealiséiert gouf.
Um Spaweck
vun der Festung Lëtzebuerg
Harmonie Moutfort-Medingen
Éierepresidenten
Zu Éierepresidente gi fréier Presidente vun der Harmonie ernannt, déi laang Jore President waren an dofir eng besonnesch Auszeechnung verdéngt hunn. D'Éierepresidente gehéieren net zum Comité, mä däerfen deen awer, laut Statuten, beroden. Déi aktuell Éierepresidente sinn d'Hären Alphonse Schmitt an Alphonse Hoffmann.
Fändeldréier
Déi éischt Fändeldréier vun der Harmonie waren d'Hären Nicolas Greischer, Pierre Fisch, Jean-Pierre Paquet a Pierre Leytem. Duerno koume follgend Fändeldréier:
Concoursen
D'Harmonie huet dacks bei Concourse matgemaach an huet fir d'éischt an der 3. Divisioun gespillt. Zanter 1967 ass den Orchester an der 2., an zanter 1983 an der 1. Divisioun zougelooss. Am Joer 1995 huet d'Harmonie zu Waasserbëlleg bei engem Concours an der Division supérieure matgemaach a krut ee Premier prix avec grande distinction. 2007 huet den Orchester zu Esch-Uelzecht bei engem Concours mat Degré B (div. sup.) gespillt an e 1er prix européen kritt.
D'Harmonie haut
(Stand: Februar 2014)
Comité
De Comité, den op der Generalversammlung an Februar 2019 zum Deel nei gewielt gouf, ass follgenden:
Den groussen Harmonie-Orchester
An de groussen Orchester kommen d'Musikanten nodeem s'e puer Joer an de Mutferter Musikanner gespillt hunn, normalerweis da wa s'am Gaange sinn sech op hir 3. Mentioun virzebereeden. De groussen Orchester, an deem haut ongeféier 30 Leit ënner der Direktioun vum David Daubenfeldr spillen, nennt sech Harmonie Moutfort-Medingen. Bis 2004 huet den Orchester Fanfare Moutfort-Medingen geheescht. Zanter dem 100. Anniversaire vum Veräi gëtt awer méi Wäert op Holzinstrumenter, besonnesch Klarinetten, geluecht, an ausserdeem ass de Veräin ëmmer méi grouss ginn, dofir gouf beschloss en an Harmonie ëmzedeefen.
Mutferter Musikanner
D'Mutferter Musikanner ass de Jugendorchester vun der Harmonie Moutfort-Medingen.
D'Mutferter Musikanner goufen am Joer 1995 vum Olivier Gravier-Schreiber an d'Liewe geruff. Duerno stoung den Orchester ënner der Leedung vun den Dirigenten Nico Eich, Jon Arteche Bilbao, Jean-Jacques Bley, Olivier Gravier an zanter 2015 ënnert der Leedung vun der Madam Véronique Feilen.
D'Mutferter Musikanner bestinn aus ongeféier 20 aktive Musikanten.
Les Amis de l'Harmonie
De Supporterclub vun der Harmonie ass 1989 gegrënnt ginn. Seng Aktivitéite bestinn dora fir d'Harmonie organisatoresch a finanziell z'ënnerstëtzen.
D'Amis de l'Harmonie betinn als Veräin, onofhängeg vun der Harmonie, an hunn och e Comité deen aus follgende Leit besteet:
Museksschoul
Zanter 2010 organiséieren d'Museksschoule vun de Gemenge Conter, Nidderaanwen, Sandweiler a Schëtter d'Musekscoursen an dëse Gemengen zesummen. D'Tarifer vun de Course sinn doropshi geklommen a leien elo tëscht 75€ a 700€ pro Cours.
Chargé de cours
Éveil musical (Initiation à la musique): Edgar Becker
Wide Area Network
E Wide Area Network (ofgekierzt WAN) ass e Computernetzwierk, dat sech iwwer e grousse geographesche Beräich erstreckt an dobäi kenge raimlechen oder kapazitéitsmässege Restriktiounen ënnerläit. Dës fräi skaléierbar Netzer erstrecke sech iwwer Länner bis souguer iwwer Kontinenter a gi benotzt fir verschidde lokal Netzer, awer och eenzel Computere mat eneen ze verbannen.
Harmonie Moutfort-Medingen
Chargé de cours
Solfège:
Wide Area Network
WANe si sou gréisser als Personal Area Networks, Local Area Networks a Metropolitan Area Networks awer klenger als Global Area Networks.
Harmonie Moutfort-Medingen
Chargé de cours
Instrumentecoursen:
Wide Area Network
WAN-Opbau
Eenzel geographesch getrennte lokal Netzer oder Computere loosse sech mat Hëllef vun engem Schaltelement oder Pakvermëtteler genannt un e Wäitverkéiersnetz uschléissen. Déi eenzel Schaltelemente si meeschtens iwwer Leitunge mat enger grousser Bandbreet ënner enee verbonnen a forméieren sou de WAN. D'Struktur bei dësen Netzer ass allgemeng irregulär, woubäi Redudanz bei de Leitunge fir de Fall vun enger Stéierung mat ageplangt gëtt.
FC Metz
De Football Club de Metz ass e franséische Foussballclub vu Metz.
Wide Area Network
WAN-Opbau
Wäitverkéiersnetzer ginn an der Reegel vun Netzwierkbedreiwer aus ëffentlecher oder privater Hand bedriwwen a sinn ëffentlech Netzer, wou déi eenzel Benotzer sech Netzwierkinfrastruktur ënner eneen deele mussen. D'Méiglechkeet besteet, datt eng Institutioun Leitunge vun engem Netzwierkbedreiwer loune kann a se nëmme fir eegen Zwecker benotzt. An dësem Fall schwätzt een da vun engem privaten Netz.
FC Metz
Zanter der Grënnung huet de Veräin ëmmer éischt- oder zweetklassesch gespillt. 2012/13 wäert den FC Metz fir déi éischt Kéier an der Veräinsgeschicht drëttklassesch spillen.
Wide Area Network
Späichervermëttelung a Routing
An engem WAN kommunizéieren d'Computere parallel a kënne gläichzäiteg Noriichte verschécken. Do bei engem héijen Datentrafik e Pakvermëtteler senger Aarbecht nokomme kann, gëtt d'Noriicht um Pakvermëtteler fir kuerz Zäit tëschegespäichert, ier dann de Pakvermëtteler unhand vun enger eendeiteger Adress am Kappdeel vun der Noriicht decidéiere kann iwwer wat fir een Ausgank d'Noriicht weider geleet gëtt. Dëse Virgank vum kuerzen Tëschespäicheren, Auswäerte vun der Noriicht an da weider leeden, gëtt als Späichervermëttelung (engl.: Store-and-Forward Switching) bezeechent. Ass den Tëschespäicher voll, sou ginn Noriichten, déi nei ukommen, einfach am Netz verluer.
Harmonie Moutfort-Medingen
Bliedchen
D'Bliedche [sic] vun der Mutferter Musek gëtt et zanter 1993, dem Joer an deem d'Mutferter Musek hiren 90ten Anniversaire gefeiert huet.
FC Metz
Zu de gréissten Erfolleger gehéieren eng zweet Plaz an der Ligue 1 1998, an dräi Coupen, 1984, 1988 an 1996.
Wide Area Network
Späichervermëttelung a Routing
Iwwer wat fir ee Wee eng Noriicht geleet gëtt, gëtt op de Pakvermëtteleren (och nach Routere genannt) mat Hëllef vu Routing-Tabellen decidéiert. Dëst sinn Tabellen, déi zu all méiglechen Adressen Informatioun zu dem nächstem Tëschesystem am Netz hunn, fir d'Noriicht sou séier wéi méiglech richteg zouzestellen. Hautzedaags ginn dës Routing-Tabellen automatesch iwwer Routing-Algorithmen erstallt a kënne sou séier bei Ausfall vun engem Pakvermëtteler oder bei Kabelbroch nei berechnet ginn. D'Ermëttelung vun engem Wee duerch d'Netz vum Sender zum Destinataire gëtt als Routing bezeechent.
Harmonie Moutfort-Medingen
De Proufsall
Vun 1951 bis 2010 hat d'Harmonie hire Proufsall zu Mutfert an der aler Schoul, nieft der fréierer Primärschoul. Op der Generalversammlung 2005 krut d'Musek e Projet vun engem neie Proufsall mat Museksschoul virgestallt. Dat Gebai hätt sollen zu Mutfert nieft dem Centre Culturel gebaut ginn. Aus finanzielle Grënn gouf dee Projet awer verworf. Doropshi gouf d'Schoul zu Éiter, déi fir hir urspünglech Zwecker net méi benotzt gouf, renovéiert. Zanter 2010 ass elo do der Harmonie hire Proufsall, deen de 14. Mee 2011, a Presenz vun der Kulturministesch Octavie Modert, offiziell ageweit gouf.
Pinot gris
De Pinot gris ass eng Riefzort déi duerch eng Mutatioun vum Pinot noir entstanen ass. Obschonn d'Haut vun de Gronen roudelzeg bis rout ass, zielt se zu de wäisse Riefzorten.
A Frankräich ass en och ënner dem Numm Tokay d'Alsace bekannt, an Italien ass et de Pinot Grigio, an Ungarn de Szürkebarát. An Däitschland gouf e gemenkerhand Ruländer genannt, haut ass awer d'Bezeechnung Grauburgunder méi geleefeg. D'Bezeechnung Ruländer ass aus dem Numm vum däitschen Apdikter a Geschäftsmann Johann Seeger Ruland vu Speyer entstanen, deen déi Riefzort vermehrt huet.
Lëtzebuerg
Op der Lëtzebuerger Musel gëtt de Pinot gris - fir deen am Ufank den däitschen Numm Ruländer benotzt gouf - eréischt zanter den 1960er Joren ugebaut. Zanter 1975 ass seng Ubaufläch ongeféier aachtmol méi grouss ginn a mécht haut (2013) mat 193,78 ha 14,96% vun der Ubaufläch aus.
Wide Area Network
WAN-Technologien
Zu de WAN-Technologië ginn zum Beispill gezielt:
Canton de Duras
De Canton de Duras ass eng fréier franséisch administrativ Andeelung am Arrondissement Marmande, am Departement Lot-et-Garonne an der Regioun Nei-Aquitaine.
FC Metz
Um Spaweck
Offiziell Websäit vum FC Metz
Paul Finet
De Paul Finet gebuer 1897 zu Montignies-sur-Sambre, gestuerwen den 18. Mee 1965 zu Lëtzebuerg war e belsche Gewerkschafler. Vun 1952 bis 1958 war hie Member a vun 1958 bis 1959 President vun der Héijer Autoritéit vun der CECA.
Heribert vu Laon
Den Heribert (oder C(h)aribert) vu Laon war Grof vu Laon an huet an der éischter Hallschent vum 8. Joerhonnert gelieft. Hie war de Jong vun der Bertrada der Eelerer (den Numm vu sengem Papp ass net geséchert iwwerliwwert), der Duechter vum (Palzgrof) Hugobert an der Irmina vun Oeren. Well seng Mamm 721 d'Stëfterin vun der Abtei Prüm war, gouf hie Matstëfter.
Paul Finet
Als Gewerkschaftler an néngte Member war hien 1952 vu sengen 8 Kolleegen, déi vun de Memberslänner genannt waren, kooptéiert ginn. Zesummen hu se den 10. August 1952 zu Lëtzebuerg hir Funktiounen opgeholl.
Canton de Chéroy
De Canton de Chéroy ass eng fréier franséisch administrativ Andeelung am Arrondissement Sens, am Departement Yonne an der Bourgogne-Franche-Comté.
Paul Finet
Säi Liewen a säi Wierk
De Paul Finet war e self made man. Seng Carrière huet en ugefaangen als Metallaarbechter. Direkt nom Zweete Weltkrich ass e vum Internationale Bond vun de Fräie Gewerkschaften zu hirem President gewielt ginn. Hie war Gewerkschaftler duerch an duerch. An der Héijer Autoritéit huet hie sech intensiv fir d'Intérête vun den Aarbechter an hire Famillen agesat. Wann d'Héich Autoritéit vill um Gebitt vun der Ëmschoulung, der Ënnerstëtzung vun Affer vun Accidenter, der Bekämpfung vun de Beruffskrankheeten an dem Bau vun Aarbechterwunnenge gemaach huet, dann hat de Paul Finet dorun e grousse Verdéngscht.
Heribert vu Laon
Seng Duechter war d'Bertrada déi Jonk, d'Fra vum Pippin de Kuerzen, dem fränkeschen Hausmeier a spéidere Kinnek. Den Heribert vu Laon ass deemno de Grousspapp vun der Mamm hirer Säit vum Karel de Groussen.
Paul Finet
Säi Liewen a säi Wierk
Hien hat och d'Vertraue vun de Regierunge vun de Memberslänner. De Bewäis dofir war, datt hien 1957, wéi d'Kuelekris ausgebrach ass, zum President vun der Héijer Autoritéit bestëmmt gouf, eng Funktioun, déi hie bis 1959 ausgeübt huet. Och no senger Aktivitéit an den europäesche Gremie war hie viru gewerkschaftlech aktiv. Hie gouf den 18. Mee 1965, matzen an der Aarbecht aus dem Liewe gerass, am Alter vun nëmmen 68 Joer. Hie gouf um Nikloskierfecht begruewen.
Heribert vu Laon
Um Spaweck
Den Heribert von Laon op mittelalter-genealogie.de
Paul Finet
De President Paul Finet an d'Sëtzfro
Als President vun der Héijer Autoritéit war de Paul Finet och vum President vum Europäesche Ministerrot Victor Larock gebiede ginn, fir en Avis iwwer d'Sëtzfro ofzeginn. Zesummegfasst, huet hien a sengem Bréif vum 19. Juni 1958 déi follgend Stellung bezunn:
Liest de Bréif, deen den Europäesche Centre de recherche ENA elo fräi ginn huet